# ΑΝΑΡΤΗΤΕΑ ΣΤΟ ΔΙΑΔΙΚΤΥΟ

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΛΑΚΩΝΙΑΣ  **ΔΗΜΟΣ ΕΥΡΩΤΑ**  ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ  Ταχ. Δ/νση: Σκάλα Λακωνίας  Πληροφορίες: Α. Σεργιάδη  Τηλέφωνο: 2735360024  Fax: 2735024032  E-mail: asergiadi@1499.syzefxis.gov.gr | **Σκάλα : 02/07/2020**  **Αριθ. πρωτ: -οικ. 7529 -** |

**ΓΝΩΣΤΟΠΟΙΗΣΗ**

**Πλήρωσης μιας (01) θέσης Ειδικού Συνεργάτη Δημάρχου**

**ειδικότητας Αρχιτεκτόνων Μηχανικών**

**Ο ΔΗΜΑΡΧΟΣ ΕΥΡΩΤΑ**

Έχοντας υπόψη:

1. Τις διατάξεις του άρθρου 163 Ν.3584/2007 «Κύρωση του κώδικα κατάστασης Δημοτικών και Κοινοτικών Υπαλλήλων», περί ειδικών συμβούλων ή Ειδικών Συνεργατών ή Επιστημονικών Συνεργατών όπως τροποποιήθηκε με το  [άρθρο πρώτο υποπαρ.ΣΤ1.1.2](https://dimosnet.gr/blog/laws/%CE%B1%CF%81%CE%B8%CF%81%CE%BF-%CF%80%CF%81%CF%8E%CF%84%CE%BF-%CF%85%CF%80%CE%BF%CF%80%CE%B1%CF%81%CE%B1%CE%B3%CF%81%CE%B1%CF%86%CE%BF%CF%83-%CF%83%CF%84-1-%CE%BC%CE%B5%CE%B9%CF%89%CF%83%CE%B7/) του Ν.4093/2012, σχετικά με τον επανακαθορισμό των θέσεων ειδικών συμβούλων – ειδικών συνεργατών στους ΟΤΑ Α΄ και Β΄ βαθμού, και το άρθρο 213 του Ν. 4555/2018,
2. Τα άρθρα 58 & 59 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,
3. Τις διατάξεις των άρθρων 11 έως και 17 του Ν. 3584/2007«Κύρωση του κώδικα κατάστασης Δημοτικών και Κοινοτικών Υπαλλήλων»,
4. Το γεγονός ότι οι θέσεις των Ειδικών Συμβούλων, ή Ειδικών Συνεργατών, ή Επιστημονικών Συνεργατών συνιστώνται **αυτοδίκαια** εκ του νόμου και ως εκ τούτου  **δεν απαιτείται η πρόβλεψή τους στον οικείο Οργανισμό Εσωτερικής Υπηρεσίας**, σύμφωνα με την εγκύκλιο του [ΥΠ.ΕΣ. εγκ.31/36567/10.05.2019](https://dimosnet.gr/blog/laws/267733/),
5. Τον Οργανισμό Εσωτερικής Υπηρεσίας του Δήμου Ευρώτα (ΦΕΚ 2162/ τ.Β΄/27.09.2011), όπως έχει τροποποιηθεί και ισχύει (ΦΕΚ 684/τ.Β΄/21.04.2015) & (ΦΕΚ/τ. Β’/αρ. φύλλου 3148/11.09.2017),
6. To [άρθρο 163 παρ.1 του Ν.3584/2007](https://dimosnet.gr/blog/laws/%CE%B1%CF%81%CE%B8%CF%81%CE%BF-163-%CE%B5%CE%B9%CE%B4%CE%B9%CE%BA%CE%BF%CE%AF-%CF%83%CF%8D%CE%BC%CE%B2%CE%BF%CF%85%CE%BB%CE%BF%CE%B9-%CE%B5%CF%80%CE%B9%CF%83%CF%84%CE%B7%CE%BC%CE%BF%CE%BD%CE%B9/), όπως τροποποιήθηκε από το [άρθρο 18 του Ν.4674/2020](https://dimosnet.gr/blog/laws/%ce%ac%cf%81%ce%b8%cf%81%ce%bf-18-%ce%b5%ce%b9%ce%b4%ce%b9%ce%ba%ce%bf%ce%af-%cf%83%cf%8d%ce%bc%ce%b2%ce%bf%cf%85%ce%bb%ce%bf%ce%b9-%ce%b5%cf%80%ce%b9%cf%83%cf%84%ce%b7%ce%bc%ce%bf%ce%bd%ce%b9%ce%ba/) σύμφωνα με το οποίο σε κάθε δήμο, συστήνονται **αυτοδίκαια** θέσεις Ειδικών Συμβούλων ή Ειδικών Συνεργατών ή Επιστημονικών Συνεργατών, συνολικού **αριθμού ίσου με τον αριθμό των αντιδημάρχων** του δήμου. Δεν προσμετράται ο αριθμός των**άμισθων αντιδημάρχων** για τον υπολογισμό των θέσεων ειδικών συμβούλων – συνεργατών, κατά την παράγραφο 1 του άρθρου 163 του Κώδικα Κατάστασης Δημοτικών και Κοινοτικών Υπαλλήλων. ([παρ. 7 άρθρο 59 Ν.3852/10](https://dimosnet.gr/blog/laws/%CE%B1%CF%81%CE%B8%CF%81%CE%BF-59-%CE%B1%CE%BD%CF%84%CE%B9%CE%B4%CE%AE%CE%BC%CE%B1%CF%81%CF%87%CE%BF%CE%B9/), όπως προστέθηκε με το [άρθρο 47 του Ν.4647/19](https://dimosnet.gr/blog/laws/%ce%ac%cf%81%ce%b8%cf%81%ce%bf-47-%ce%ac%ce%bc%ce%b9%cf%83%ce%b8%ce%bf%ce%b9-%ce%b1%ce%bd%cf%84%ce%b9%ce%b4%ce%ae%ce%bc%ce%b1%cf%81%cf%87%ce%bf%ce%b9/)),
7. Το γεγονός ότι ο Δήμος Ευρώτα Λακωνίας δικαιούται σύμφωνα με τα ανωτέρω πέντε (05) έμμισθους ειδικούς ή επιστημονικούς συμβούλους - συνεργάτες ( οι τέσσερις θέσεις έχουν ήδη καλυφθεί),
8. Την ανάγκη επικουρίας του Δημάρχου σε  τεχνικά θέματα τα οποία απαιτούν την παροχή υπηρεσιών από άτομο με αξιόλογη επιστημονική κατάρτιση και εμπειρία ιδιαίτερα σε μελέτες και επίβλεψη Κτιριακών Έργων

**Γ ν ω σ τ ο π ο ι ε ί**

Την πλήρωση **μιας ( 01 ) θέσης Ειδικού Συνεργάτη**  Δημάρχου, **ειδικότητας Αρχιτεκτόνων Μηχανικών,** η οποία θα καλυφθεί με σύμβαση εργασίας Ιδιωτικού Δικαίου Ορισμένου Χρόνου, η διάρκεια της οποίας δεν μπορεί να υπερβεί τη θητεία της τρέχουσας δημοτικής περιόδου ( από 01-09-2019 έως 31-12-2023), ο οποίος θα απασχολείται ως σύμβουλος του Δημάρχου σε τεχνικά θέματα, με κύριο αντικείμενο ενασχόλησης του τη σύνταξη αρχιτεκτονικών μελετών, το σχεδιασμό και επίβλεψη κτιριακών έργων, το σχεδιασμό και διάκοσμο δημοτικών κτιρίων και περιβάλλοντος χώρου αυτών, μελέτη και σχεδίαση δημοτικών ανοιχτών χώρων, αστικών αναπλάσεων δημοτικών χώρων καθώς και σε θέματα αναζήτησης και διερεύνησης σχετικών αναπτυξιακών προγραμμάτων.

Θα συνεπικουρεί το έργο του Δημάρχου, θα παρέχει συμβουλευτικές υπηρεσίες και θα διατυπώνει εξειδικευμένες γνώμες (γραπτά ή προφορικά) μέσα στον κύκλο των γνώσεών του ή της επαγγελματικής του ενασχόλησης, τόσο στο Δήμαρχο , όσο και στα αιρετά πολιτικά όργανα του Δήμου Ευρώτα.

**Οι υποψήφιοι πρέπει να έχουν τα εξής προσόντα:**

1. Τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/2007 ( άρθρα 11, 12, 13, 14, 15, 16 και 17 ).

Για τα γενικά προσόντα διορισμού απαιτείται χωριστή από την αίτηση, Υπεύθυνη Δήλωση του υποψηφίου, κατά το άρθρο 8 του Ν. 1599/1986, στην οποία να δηλώνεται ότι πληρούνται τα προσόντα διορισμού .

1. Πτυχίο ή δίπλωμα **Αρχιτέκτονα Μηχανικού** Α.Ε.Ι της ημεδαπής ή ισότιμο πτυχίο ή δίπλωμα της αλλοδαπής.
2. Άδεια άσκησης επαγγέλματος Μηχανικού
3. Ειδίκευση σε επιστημονικό ή επαγγελματικό τομέα αρμοδιοτήτων των Οργανισμών Τοπικής Αυτοδιοίκησης, που αποδεικνύεται με αξιόλογη επιστημονική ενασχόληση (δημοσιεύσεις, συμμετοχή σε συνέδρια, ομάδες εργασίας κ.λ.π ) ή αξιόλογη επαγγελματική απασχόληση ή επαρκείς γνώσεις και σημαντική εμπειρία, ανάλογη με τα αντικείμενα απασχόλησης. Επίσης η ειδίκευση αυτή μπορεί να αποδεικνύεται και από την ιδιότητα των προσλαμβανομένων ως επαγγελματιών ειδικής εμπειρίας.
4. Οι άνδρες υποψήφιοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ' αυτές.

ΗΕμπειρία αποδεικνύεται ως εξής:

**1)** **Για μεν τους μισθωτούς**, χωριστή από την αίτηση, υπεύθυνη δήλωση του υποψηφίου, κατά το άρθρο 8 του Ν. 1599/1986, στην οποία να δηλώνονται ο εργοδότης, το είδος και η χρονική διάρκεια της εξειδικευμένης εμπειρίας.

Οι μισθωτοί του δημόσιου τομέα, μπορούν, εναλλακτικά, αντί της υπεύθυνης δήλωσης, να προσκομίσουν βεβαίωση του οικείου φορέα του δημόσιου τομέα, από την οποία να προκύπτουν το είδος και η χρονική διάρκεια της εξειδικευμένης εμπειρίας.

**2) Για δε τους ελεύθερους επαγγελματίες**, χωριστή από την αίτηση, υπεύθυνη δήλωση, κατά το άρθρο 8 του Ν. 1599/1986, για το είδος και την χρονική διάρκεια της εξειδικευμένης εμπειρίας.

Προς τούτο, **Καλούμε** κάθε ενδιαφερόμενο/νη να υποβάλλει στο Δήμο Ευρώτα και συγκεκριμένα στη Δ/νση Διοικητικών & Οικονομικών Υπηρεσιών που εδρεύει στο Δημοτικό κτίριο Σκάλας στην ταχυδρομική Δ/νση: Ι. Λιναρδάκου 5, Σκάλα, Τ.Κ: 23051) εντός ημερολογιακού **επταημέρου** από της δημοσιεύσεως της περιλήψεως της παρούσας απόφασης στον τύπο, δηλαδή από το **Σάββατο 04/07/2020 έως και την Παρασκευή 10/07/2020** τα παρακάτω δικαιολογητικά:

* **Αίτηση Συμμετοχής**
* **Αντίγραφο των δύο όψεων του Δελτίου Αστυνομικής Ταυτότητας**
* **Σύντομο Βιογραφικό σημείωμα**
* **Τίτλοι σπουδών**
* **Υπεύθυνη Δήλωση** του υποψηφίου, κατά το άρθρο 8 του Ν. 1599/1986, στην οποία να δηλώνεται ότι πληρούνται τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/07 (άρθρα 11 έως και 17)
* **Υπεύθυνη Δήλωση** του Ν. 1599/86 για την εκπλήρωση των στρατιωτικών τους υποχρεώσεων ή τη νόμιμη απαλλαγή τους από αυτές (για τους άνδρες υποψηφίους).
* **Αποδεικτικά εμπειρίας,** όπως αναφέρονται παραπάνω.

Σε περίπτωση αποστολής των αιτήσεων ταχυδρομικώς το εμπρόθεσμο κρίνεται με βάση την ημερομηνία που φέρει ο φάκελος αποστολής ο οποίος μετά την αποσφράγιση του επισυνάπτεται στην αίτηση του υποψηφίου.

Η πλήρωση της θέσης του Ειδικού Συνεργάτη, θα ενεργηθεί με απόφαση του Δημάρχου που θα δημοσιευτεί στην Εφημερίδα της Κυβέρνησης, ο οποίος και θα προσλάβει το πρόσωπο που κατά την κρίση του είναι κατάλληλο για την παραπάνω θέση (παρ. 4 άρθρο 163 Ν. 3584/2007).

Η πρόσληψη θα ολοκληρωθεί με την υπογραφή από τον προσλαμβανόμενο ειδικής σύμβασης εργασίας ιδιωτικού δικαίου ορισμένου χρόνου.

Η παρούσα να αναρτηθεί στο πρόγραμμα Διαύγεια, στην ιστοσελίδα του Δήμου Ευρώτα, στον πίνακα ανακοινώσεων του Δήμου με πρακτικό ανάρτησης και περίληψη αυτής να δημοσιευθεί σε μια τοπική εφημερίδα.

**Ο ΔΗΜΑΡΧΟΣ**

**ΒΕΡΔΟΣ ΔΗΜΟΣ**